Kontinentálny pohár v ľadovom hokeji

Kontinentálny pohár v ľadovom hokeji je hokejový turnaj európskych klubov organizovaný Medzinárodnou hokejovou federáciou, nadväzujúci na Európsky pohár majstrov. Jeho prvý ročník sa uskutočnil v sezóne 1997/98 a bol určený pre tímy z krajín, ktoré nemali zástupcov v Európskej hokejovej lige.

V úvodnej sezóne sa pohára zúčastnilo 42 klubov z 26 krajín, ďalšie dva roky to už bolo 48 tímov. V sezóne 2000/01 bola zrušená Európska hokejová liga a Kontinentálny pohár sa na nasledujúce štyri sezóny stal jedinou európskou hokejovou pohárovou súťažou. Formát sa nezmenil, klesol však počet tímov na 36. Od sezóny 2004/05 je pohár určený pre tímy z krajín, ktoré nepatria do prvej šestky európskych krajín podľa svetového rebríčka IIHF.

Turnaj sa skladá z troch kvalifikačných kôl, ktoré sa hrajú od septembra do novembra a januárového finále (v prvých troch ročníkoch sa finále hralo už koncom decembra). Kvalifikačné kolá sa hrajú v jednotlivých skupinách, ktorých víťazi postupujú do nasledujúceho kola. Do každej skupiny sú okrem postupujúcich nasadené ďalšie tímy podľa rebríčka krajín IIHF, samozrejmosťou je účasť hostiteľa kvalifikačnej skupiny.

 Víťazi 
    Sezóna  Víťazný tím  1997/98  VSŽ Košice  1998/99  HC Ambri-Piotta  1999/00  HC Ambrì-Piotta  2000/01  ZSC Zürich Lions  2001/02  ZSC Zürich Lions  2002/03  Jokerit Helsinki  2003/04  HC Slovan Bratislava  2004/05  HKm Zvolen  2005/06  Lada Togliatti  2006/07  Junosť Minsk  2007/08  Ak Bars Kazaň  2008/09  MHC Martin  2009/10  Red Bull Salzburg  2010/11  Junosť Minsk  2011/12  Dragons de Rouen  2012/13  Donbas Doneck  2013/14  Stavanger Oilers  2014/15  Neman Grodno 2015/16 Rouen2016/17 Nottingham2017/18 Yunost Minsk2018/19 Kokshetau2019/20 Sonderjyske2020/21Nekonal sa2021/22 Cracovia2022/23HK Nitra

 Externé odkazy 
 Kontinentálny pohár na stránke IIHF.com (po anglicky)